b'\n_START_ARTICLE_\n\xc4\x8cil\xc4\x97s administracinis suskirstymas\n_START_PARAGRAPH_\n\xc4\x8cil\xc4\x97s administracinis suskirstymas yra pavyzdys charakteringas daugeliui unitarini\xc5\xb3 valstybi\xc5\xb3. Valstyb\xc4\x97s administracija yra funkcionaliai ir geografi\xc5\xa1kai decentralizuota ir atitinkamai kiekvienam administraciniam vienetui yra deleguotos atitinkamos savivaldos teis\xc4\x97s._NEWLINE_\xc5\xa0alies vidaus valdymui ir administravimui u\xc5\xbetikrinti, respublikos teritorija buvo suskirstyta \xc4\xaf 15 region\xc5\xb3 (isp. regiones), 54 provincijas (isp. provincias) ir 346 komunas (isp. comunas). Toks administracinis suskirstymas galioja nuo 1970\xc2\xa0m., kai buvo reformuojamas \xc5\xa1alies administravimas, pagal administracin\xc4\x97s reformos nacionalin\xc4\x97s komisijos (isp. Comisi\xc3\xb3n Nacional de la Reforma administrativa arba CONARA) pra\xc5\xa1ym\xc4\x85._NEWLINE_Nuo 2005\xc2\xa0m., region\xc5\xb3, provincij\xc5\xb3 ir komun\xc5\xb3 sudarymas, panaikinimas ir j\xc5\xb3 paskirstymas, kei\xc4\x8diant j\xc5\xb3 ribas, bei region\xc5\xb3 ir provincij\xc5\xb3 sostini\xc5\xb3 \xc4\xafsisteigimas yra \xc4\xaftrauktas \xc4\xaf konstitucin\xc4\x99 teis\xc4\x99._NEWLINE_\xc4\x8cil\xc4\x97s ministerijos (i\xc5\xa1skyrus Vidaus reikal\xc5\xb3, Kra\xc5\xa1to apsaugos, U\xc5\xbesienio reikal\xc5\xb3 ir prezident\xc5\xabros generalin\xc4\xaf sekretoriat\xc4\x85) yra atstovaujamos regioniniu lygiu atitinkamai t\xc5\xb3 region\xc5\xb3 ministerij\xc5\xb3, jas integruojant \xc4\xaf vadinam\xc4\x85j\xc4\x85 \xe2\x80\x9eregionin\xc4\xaf kabinet\xc4\x85\xe2\x80\x9c.'